Tamás Sulyok

Tamás Sulyok (sündinud 24. märtsil 1956 Kiskunfélegyházas) on Ungari jurist ja poliitik. Ta on 5. märtsist 2024 Ungari president.

Ta sündis aastal 1956 Kiskunfélegyházas. Ta lõpetas aastal 1980 Szegedi Teadusülikooli avalik-õigusliku teaduskonna ja õigusteaduskonna. Aastatel 1997–2014 juhtis ta eraõigusbürood ja oli Austria aukonsul Szegedis aastast 2000 kuni põhiseaduskohtunikuks valimiseni aastal 2014.

Ta omandas aastal 2004 Loránd Eötvösi ülikoolis teaduskraadi Euroopa õiguse alal ja sai aastal 2013 Szegedi ülikoolis doktorikraadi väitekirjaga advokaadikutse põhiseaduslikust staatusest, Euroopa Ühenduse siseturu reguleerimisest ja õigusteaduse vahelistest seostest.

Aastast 2005 õpetas ta külalislektorina Szegedi Ülikoolis riigiõigust.

Aprillist 2015 on ta konstitutsioonikohtu asepresident ja novembris 2016 valis parlament ta kohtu presidendiks.

Ta oli 2024. aasta presidendivalimistel pärast Katalin Nováki tagasiastumist Fidesz-KDNP kandidaat. Ta ei ole partei liige, kuid esindab rahvuskonservatiivseid ja katoliiklikke seisukohti. Ta valiti Ungari parlamendi poolt Ungari presidendiks 26. veebruaril 2024 ning ta astus ametisse 5. märtsil 2024.

Kategooria:Ungari presidendid
Kategooria:Ungari juristid
Kategooria:Loránd Eötvösi ülikooli vilistlased
Kategooria:Sündinud 1956